open-index/open-wikipedia-markdown huggingface dataset:
Բազել-Լանդ

**Բազել-Լանդ**, **Բազել գյուղական** (, *Baselland* կամ *Baselbiet*;  Bd.&nbsp;2, S.&nbsp;1–17.
* *Basel-Landschaft* Sibylle Rudin-Bühlmann, Kaspar Birkhäuser, Bernard Degen}} Bd.&nbsp;2, S.&nbsp;18–29.
* Anna Bálint: *Clariant clareant. Die Anfänge eines Spezialitätenchemiekonzerns.* Campus Verlag, Frankfurt am Main/New York 2011, ISBN 978-3-593-39375-9.
* *Personenlexikon des Kantons Basel-Landschaft.* Bearbeitet von Kaspar Birkhäuser. Verl. des Kantons Basel-Landschaft, Liestal 1997, ISBN 3-85673-251-9.
* Roger Blum: *Die politische Beteiligung des Volkes im jungen Kanton Baselland 1832–1875* (= *Quellen und Forschungen zur Geschichte und Landeskunde des Kantons Baselland.* Band 16). Kantonale Drucksachen- und Materialienzentrale Liestal, Liestal 1977,  (Dissertation, Universität Basel, 1976).

## Պատկերասրահ

Theater Kaiseraugst.jpg|Հին հռոմեական ժամանակների ամֆիթատրոն
Burg Reichenstein bei Arlesheim - 0112.jpg|Աշտարակ՝ Առլեսհայմի մերձակայքում
Picswiss BL-60-20.jpg|Անգենշտայն ամրոցը Դուգինգենում
Liestal Altstadthaus.jpg|Լիստալի հին քաղաքապետարանի շենքը
Ebm münchestein eingang.jpg|Ebm ընկերության վարչական շենոը


## Ծանոթագրություններ

## Արտաքին հղումներ
* 
*Official statistics

Կատեգորիա:Շվեյցարիայի կանտոններ
Կատեգորիա:Շվեյցարիայի վարչական բաժանում
Երբ թույլ եք տալիս, որ Ձեր ալբոմում...

«**Երբ թույլ եք տալիս, որ Ձեր ալբոմում...**», Հովհաննես Թումանյանի ստեղծագործություններից, որը ստեղծվել է 1896 թվականի մարտի 24-ին։

## Պատմություն
Նվիրված է Մարիամ Վարդազարյանին։

Եղիշե Չարենցի անվան գրականության և արվեստի թանգարանի Փիլիպոս Վարդազարյանի համար 413 ֆոնդում պահվում է Մարիա Վարդազարյանի ալբոմը և դրա մեջ ինքնագիրը՝ թվագրված է «96 III/24, զատիկ»։

Առաջին անգամ տպագրվել է Հովհաննես Թումանյանի «*Երկերի լիակատար ժողովածու*»-ի I հատորի 464 էջում։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Կարլ ֆոն Շեռցեր

**Կարլ ֆոն Շեռցեր** (, ), ավստրիացի դիվանագետ, ճանապարհորդ, մարդաբան և գրող։

## Կենսագրություն
Կարլ Շեռցերը ծնվել է վիեննական հարուստ ընտանիքում, ստացել հիանալի կրթություն։ Սովորել է իրավագիտություն, այնուհետև զբաղվել է տպագրական գործով, բացել է տպագրական արվեստանոց։  Իր առաջին ճանապարհորդությունները դեպի Հարավային Տիրոլ, Իտալիա, Գերմանիա, Ֆրանսիա և Անգլիա կատարել է դեռևս ուսանողական տարիներին (1838-1842)։ 1848 թվականին հիմնադրել է Գուտենբերգի միությունը («Gutenberg-Verein»), որը պաշտպանում էր տպագրական աշխատողների շահերը։ Եղել է Լիբերալ կուսակցության անդամ և 1848 թվականի հեղափոխության մի շարք ղեկավարների ընկեր, որի համար ձերբակալվել է և 1851 թվականին և կանգնել է ռազմական տրիբունալի առջև։

1852-1855 թվականներին Կառլ Շեռցերը գերմանացի ճանապարհորդ Մորից Վագների հետ մեծ ճանապարհորդություն է կատարում Հյուսիսային, Կենտրոնական և Հարավային Ամերիկայում։ Հայրենիք վերադառնալուց հետո, 1855 թվականին, հավաքած մեծ գիտական հավաքածուով, Շեռցերը կրկին կանգնում է տրիբունալի առաջ, այս անգամ` «անթույլատրելի բացակայության» մեղադրանքով և դատապարտվում 6 շաբաթվա ազատազրկման (որը սահմանափակվում է 8 օրյա կալանքով)։ 1857-1859 թվականներին Շեռցերն աշխատել է ավստրիական ֆինանսների նախարարությունում։ Էրցհերցոգ Մաքսիմիլիանի խնդրանքով Կ. Շեռցերը մասնակցել է պատմության մեջ առաջին և միակ` ավստրիական նավատորմի շուրջերկրյա ծովային գիտարշավին (Նովարի արշավ)` որպես դրա քարտուղար և ժամանակագիր, ինչպես նաև` առևտրային գործակալ։ Այդ նավարկությունից վերադառնալուց հետո Շեռցերին շնորհվում է ասպետական կոչում, և 1866 թվականին նա դառնում է առևտրի նախարարության պետական խորհրդական։ 1869 թվականին Շեռցերը մասնակցում է ավստրո-հունգարական արշավին դեպի Արևելյան Ասիա (այցելում է Չինաստան, Ճապոնիա և Սիամ)։

1872-1878 թվականներին եղել է Զմյուռնիայում Ավստրո-Հունգարիայի գլխավոր հյուպատոսը (այժմ՝ Իզմիր)։

1878 թվականին եղել է Ավստրո-Հունգարիայի դեսպան Լոնդոնում, 1878-1884 թվականներին՝ Լայպցիգում, 1884-1896 թվականներին եղել է Ջենովայում գլխավոր հյուպատոս։ 1896-ից անցել է թոշակի։

Մեքսիկայի գիտակ Կ. Շեռցերը նախազգուշացրել է իր հովանավոր էրցհերցոգ Ֆերդինանդ Մաքսիմիլիանին Մեքսիկական արշավի անցկացման մեծ վտանգի մասին։ Ճանապարհորդ Կ. Շեռցերի գրությունները բարձր են գնահատել հեռավոր երկրների այնպիսի հետազոտողներ, ինչպիսիք են Ալեքսանդր ֆոն Հումբոլդտը և Յուստուս ֆոն Լիբիխը։

## Աշխատություններ
* Reisen in Nordamerika, 3 Bände, 1854, (mit M. Wagner);
* Die Republik Costarica, 1856, (mit M. Wagner)
* Wanderungen durch mittelamerikanische Freistaaten, 1857
* Reise der österreichischen Fregatte Novara um die Erde, beschreibender Teil, 3 Bände, Wien 1861-62
* Reise der österreichischen Fregatte Novara um die Erde, statistisch-kommerzieller Teil, 2 Bände , 1864.
* Aus dem Natur und Völkerleben im tropischen Amerika, 1864
* Fachmännische Berichte über die österreichisch-ungarische Expedition nach Siam, China und Japan, 1872.
* Smyrna, 1873.
* Weltindustrien, 1880
* Das wirtschaftliche Leben der Völker, 1886

## Ծանոթագրություններ

## Գրականություն
* 

Կատեգորիա:Ավստրիացի դիվանագետներ
Կատեգորիա:Ավստրիացի գրողներ
Կատեգորիա:Ավստրիացի աշխարհագետներ
Ցոլուն աստղեր ջինջ եթերում...

«**Ցոլուն աստղեր ջինջ եթերում...**», Հովհաննես Թումանյանի ստեղծագործություններից, որի ստեղծման տարեթիվը ստույգ հայտնի չէ։

## Պատմություն
Ձեռագրից պարզ է դառնում, որ այն գրվել է 1900-ական թվականներին։

Եղիշե Չարենցի անվան գրականության և արվեստի թանգարանի Թումանյանի ֆոնդի 53-րդ համարում պահվում է մեկ ինքնագիր, որի 9-12-րդ տողերը մատիտով ջնջված են։

Առաջին անգամ տպագրվել է Հովհաննես Թումանյանի «*Երկերի լիակատար ժողովածու*»-ի I հատորի 515 էջում։

## Ծանոթագրություններ

Կատեգորիա:Բանաստեղծություններ
Սյուժե ոչ մեծ պատմվածքի համար

**«Սյուժե ոչ մեծ պատմվածքի համար»** (), («Լիկա՝ Չեխովի սերը», ), խորհրդային-ֆրանսիական գեղարվեստական ֆիլմ, որը 1969 թվականին նկարահանել է ռեժիսոր Սերգեյ Յուտկևիչը։

Ֆիլմը ստացել է Վենետիկի միջազգային կինոփառատոնի հուշամեդալ։

## Սյուժե
Ալեքսանդրինսկի թատրոնի բեմում «Ճայը» պիեսի ստեղծման և դրա ձախողման պատմությունը մեջընդմիջվում է Լիդիա Միզինովայի և Իգնատի Պոտապենկոյի հետ Չեխովի հարաբերություններով։

## Դերերում
* Նիկոլայ Գրինկո - Անտոն Պավլովիչ Չեխով
* Մարինա Վլադի - Լիկա Միզինովա
* Իյա Սավվինա - Մարիա Պավլովնա Չեխովա
* Ռոլան Բիկով - Միխայիլ Պավլովիչ Չեխով
* Եվգենի Լեբեդև - Պավել Եգորովիչ Չեխով
* Ալեքսանդրա Պանովա - Եվգենիա Յակովլևնա Չեխովա
* Եկատերինա Վասիլևա - Օվչիննիկովա, նկարչուհի
* Լեոնիդ Գալլիս - Գիլյարովսկի
* Ալեքսանդր Կուզնեցով - Ժուրկին
* Յուրի Յակովլև - Պոտապենկո
* Սերգեյ Կուլագին - վաճառական Գրիբով
* Եվգենի Շուտով - հայր Գերասիմ
* Վիկտոր Ավդյուշկո - գյուղացի
* Իգոր Կվաշա
* Վլադիմիր Օսենև - Կուրբատով
* Գեորգի Տուսուզով - հուշարար
* Ալեքսանդր Շիրվինդտ
* Սվետլանա Սվետլիչնայա - Աֆրոդիտա Պոպանդոս
* Գալինա Կոմարովա - սպասուհի

## Նկարահանող խումբ
* Սցենարի հեղինակ - Լեոնիդ Մալյուգին
* Բեմադրող ռեժիսոր - Սերգեյ Յուտկևիչ
* Գլխավոր օպերատոր - Նաում Արդաշնիկով
* Էսքիզների դեկորացիա - Ալինա Սպեշնևո, Նիկոլայ Սերեբրյակով
* Բեմադրող նկարիչ - Առնոլդ Վայսֆելդ
* Կոստյումների դիզայներ - Լյուդմիլա Կուսակովա
* Կոմպոզիտոր - Ռոդիոն Շչեդրին
* Ձայնային ռեժիսոր - Բորիս Վոլսկի
* Մոնտաժ - Կլավդիա Ալեևա
* Համակցված նկարահանումների օպերատոր - Բորիս Տրավկին
* Դիմահարդար - Ելենա Կալևա, Միխայիլ Չիկիրև
* Ֆիլմի տնօրեն - Լև Կուշելևիչ

## Վարձույթ
### Պրեմիերա
* 1969 թվականի հոկտեմբերի 6-ին՝ Մոսկվայում (ԽՍՀՄ)
* 1970 թվականի հունվարի 16-ին՝ Փարիզում (Ֆրանսիա)
* 1970 թվականի մարտի 20-ին՝ Հելսինկիում (Ֆինլանդիա)

### Հետադարձ դիտումներ
* 2006 - Ռուսական ֆիլմ Arlequin կինոթատրոնում, Փարիզ (Ֆրանսիա)
* 2009 - Ռուսական ֆիլմի կինոփառատոն, Օնֆլեր (Ֆրանսիա)
* 2009 - Ռուսաստան-Ֆրանսիա. խաչմերուկներ, Մոսկվա (Ռուսաստան)

## Ծանոթագրություններ

## Արտաքին հղումներ
* «Сюжет для небольшого рассказа» на сайте «Киноглаз»
* «Сюжет для небольшого рассказа»  на сайте т/к «Культура»

Կատեգորիա:1960-ականների ռուսերեն ֆիլմեր
Կատեգորիա:1969 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Անտոն Չեխով
Կատեգորիա:Խորհրդային դրամա ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Սերգեյ Յուտկևիչի ֆիլմեր
Կատեգորիա:Ֆիլմեր թատրոնի մասին
Կատեգորիա:Ֆրանսիական ֆիլմեր
Կատեգորիա:1960-ականների ֆրանսիական ֆիլմեր
Չճանաչված դիակ

**Չճանաչված դիակ** (, առաջացել է *Unindefinite Person* բառից), մարդու դիակ, որի ինքնությունը չի պարզվել ոստիկանության քննությունից և դատաբժշկական փորձաքննությունից հետո։ Հաճախ նման մարմինները ճանաչվում են մի քանի տարի կամ տասնամյակներ անց, մյուսները այդպես էլ մնում են անհայտ։

Եթե դիակը այդպես էլ չի հաջողվել ճանաչել, ապա դրա նշման համար օգտագործվում են «Ջոն Դոու» կամ «Ջեյն Դոու» անվանումները՝ նշելով բացահայտման վայրը, օրինակ՝ Ռոք շրջանից Ջոն Դոուն (Rock County John Doe)։

## Նույնականացման խնդիրներ
Շատ դեպքերում դիակը հայտնաբերվում է մահվանից ահագին ժամանակ անց, և այդ ընթացքում դեմքի դիմագծերը էապես այլանդակվում են, ինչը դժվարացնում է վիզուալ նույնականացումը։ Մաշկի դեֆորմացիան նույնպես կարող է անհնարին դարձնել մատնադրոշմումը։ Հիմնականում տարրալուծման արագությունը կախված է շրջակա միջավայրի պայմաններից։ Երբեմն, գտնվելով ցածր ջերմաստիճանում, մարմինը կարող է գրեթե չփոխվի երկար տարիներ։ Հակառակ ազդեցությունը նկատվում է տաք շրջաններում գտնվելիս, որտեղ տարրալուծման գործընթացը տեղի է ունենում մի քանի անգամ ավելի արագ և շատ դեպքերում արագանում է միջատներից։ Երբեմն ջերմ ջերմաստիճանները մումիֆիկացնում են դիակը, ինչը բարդացնում է դրա հետազոտությունն ու մահվան ժամանակի հաստատումը։ Օրինակ է «Պարսկական արքայադուստրը». ի սկզբանե հայտարարվել էր, որ այդ մարդն ապրել է ավելի քան երկու հազար տարի առաջ, բայց հետո ավելի ստույգ հետազոտությունները պարզել են, որ այդ ամսաթիվը ակնհայտ կեղծ էր և այն մարդը, որին պատկանում է դիակը, մահացել է 1990-ականներին։ Մեկ այլ դեպքում, դիակը հայտնաբերվել է Իդար Օբերշտեյնում, 1994 թվականին, մի քանի ամիս անց մահից հետո, շնորհիվ մումիֆիկացիայի մաշկը զգալիորեն չի վնասվել, ինչը թույլ է տվել ճանաչել նրան դաջվածքների միջոցով։

Կան դեպքեր, երբ դիակը հայտնաբերվում է կմախքի փուլում՝ տարրալուծման վերջնական փուլում, դրանից մնում են միայն ոսկորները և որոշ դեպքերում հյուսվածքների բեկորները։ Դիակի ճանաչումը հնարավոր է միայն ԴՆԹ-ի, ատամների և ոսկորների բնութագրերի, ինչպես նաև դեմքի վերակառուցման միջոցով։

## Ծանոթագրություններ

Կատեգորիա:Դատական բժշկություն
Կատեգորիա:Մահ
*
Կատեգորիա:Քրեագիտություն
Էքսպրոմտ

«**Էքսպրոմտ**», Հովհաննես Թումանյանի ստեղծագործություններից, որը ստեղծվել է 1897 թվական, հունվարի 4-ին։

## Պատմուտյուն
Թումանյանի ընտանիքի արխիվում պահվում է Օ․ Գիրգիդյանի ալբոմ և դրա մեջ ինքնագիրը, որը վերնագրված է «*Экспр․*», թվագրված՝ «97 1/4»։

«Էքսպրոմտ» վերնագրով առաջին անգամ տպագրվել է Հովհաննես Թումանյանի «*Երկերի լիակատար ժողովածու*»-ի I հատորի 465-րդ էջում։

## Ծանոթագրություններ

Կատեգորիա:Բանաստեղծություններ
Օլիվիա Ջորդան

**Օլիվիա Ջորդան Թոմաս** (, ), ամերիկացի ֆոտոմոդել և դերասանուհի։ «Միսս ԱՄՆ 2015» գեղեցկության մրցույթի հաղթող։ «Միսս Տիեզերք 2015» մրցույթի մասնակից։ «Միսս Աշխարհ 2013» մրցույթում ներկայացրել է նաև ԱՄՆ-ը։

## Կենսագրություն
Օլիվիա Թոմասը ծնվել և մեծացել է Օկլահոմա նահանգի Թալսա քաղաքում։ Նրա ծնողները՝ Բոբ և Ջիլ Թոմասներն են, հայրը ուսանողական տարիներին Թալսայի համալսարանի ֆուտբոլային թիմի խաղացող էր։ Օլիվիան սովորել է Թալսի եպիսկոպոս Քելիի ավագ դպրոցում, որտեղ եղել է աշակերտական խորհրդի անդամ, թենիսի թիմի անդամ և չիրլիդերների թիմի ավագը։ Դպրոցն ավարտելուց հետո ընդունվել Է Բոստոնի համալսարան։

Համալսարանում ուսանելու ժամանակ նա աշխատել է որպես ֆիթնես-հրահանգիչ և անձնական մարզիչ, այդ ժամանակ էլ հայտնվել է «Գիրուկը ռինգում» և «Թեդ» ֆիլմերի նկարահանումների ժամանակ, որտեղ նկարահանվել է էպիզոդիկ դերերում։ 2011 թվականի մայիսին նա ավարտել է համալսարանը բժշկական գիտությունների բակալավրի աստիճանով, այնուհետև տեղափոխվել Լոս Անջելես՝ մոդել և դերասանուհի դառնալու նպատակով։

Երբ Օլիվիան փորձում էր դառնալ կինոդերասանների գիլդիայի անդամ, նա իմացավ, որ ոմն Օլիվիա Թոմաս արդեն գրանցված է այնտեղ, այդ պատճառով սկսեց օգտագործել միջին անունը ազգանվան փոխարեն և հայտնի դարձավ որպես Օլիվիա Ջորդան։

2013 թվականին Ջորդանը մասնակցել է «Միսս Կալիֆորնիա ԱՄՆ» գեղեցկության մրցույթին, որտեղ զբաղեցրել է երկրորդ տեղը։ Նույն թվականին նա ԱՄՆ-ին ներկայացրել է «Միսս Աշխարհ» մրցույթում, որտեղ ընդգրկվել է առաջին քսանյակում։ 2015 թվականին Ջորդանը հաղթել է «Միսս Օկլահոմա» մրցույթում և նույն թվականին հաղթել «Միսս ԱՄՆ» մրցույթում, որը տեղի է ունեցել Բաթոն Ռուժում։

Ջորդանը նկարահանվել է Cosmopolitan, Shape ամսագրերի և Ճապոնական Vogue տարբերակի համար։ 2015 թվականին նա մասնակցել է նորաձևության ցուցադրությանը։ Շերի Հիլը Նյու Յորքի նորաձևության շաբաթվա շրջանակներում։

Օլիվիան Children of the Night կազմակերպության ակտիվ անդամ է, որը պայքարում է մանկական մարմնավաճառության դեմ ԱՄՆ-ում, և Alzheimer's Association-ը, որի համար նա 2015 թվականին օգնել է 1,3 միլիոն դոլար հավաքել։

Ջորդանը նաև փոքր դերեր է կատարել «Ջոբս։ Գայթակղության կայսրություն», «Ժամանակի մեքենա ջակուզիում 2» ֆիլմերում և «Առաջին աստիճանի սպանություն» սերիալում։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Ամերիկացի մոդելներ
Կատեգորիա:Բոստոնի համալսարանի շրջանավարտներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի հեռուստատեսային դերասանուհիներ
Միխայիլ Շոլոխովի կիսանդրի (Վյոշենսկայա)

**Միխայիլ Շոլոխովի կիսանդրի** (), ռուս արձակագիր, հրապարակախոս, Նոբելյան մրցանակի դափնեկիր, «Խաղաղ Դոն», «Հերկած խոպան» վեպերի հեղինակ Միխայիլ Շոլոխովի կիսանդրին  (Պոդտելկովա 72) Ռոստովի մարզի Շոլոխովսկի շրջանի Վյոշենսկայա ստանիցայում, Միխայիլ Շոլոխովի անվան պետական արգելոց-թանգարանի տարածքում (Շոլոխովի փողոց, տուն 60)։ Բացվել է 1981 թվականի մայիսի 23-ին։ Ընդգրկված է տարածաշրջանային նշանակության հուշարձանների ցանկում։

## Հեղինակներ
* Քանդակագործ - Ա. Նովիկով
* Ճարտարապետ - Վ. Կլիմով

## Պատկերասրահ

Вешенская, Ростовская обл., Россия - panoramio.jpg
Вёшенская Памятник М. А. Шолохову 10 октября 2017 02.jpg


## Ծանոթագրություններ

Կատեգորիա:Ռոստովի մարզի հուշարձաններ
Կատեգորիա:1981 հիմնադրումներ Ռուսաստանում
Կատեգորիա:Միխայիլ Շոլոխովի հուշարձաններ
Աբուբակար Կամարա

**Աբուբակար Կամարա** (, ), ֆրանսացի ֆուտբոլիստ, «Ֆուլհեմ» ակումբի հարձակվող։

## Ակումբային կարիերա
thumb|left|190px|Կամարան «Ֆուլհեմի» կազմում
Կամարան «Մանակո» ակումբի սան է։ «Լիոնի» դեմ խաղում նա նորամուտը նշեց Ֆրանսիայի ֆուտբոլի առաջնությունում՝ փոխարինելով երկրորդ խաղակեսում Յաննիկ Կառասկոյին։

2015 թվականի ամռանը խաղային պրակտիկա ունենալու նպատակով Աբուբակարը տեղափոխվել է բելգիական «Կորտրեյկ»։ Հուլիսի 25-ին լիեժական «Ստանդարդի» դեմ խաղում նա նորամուտը նշեց Ժյուպիլում

2016 թվականի սկզբին Կամարը վերադարձավ Ֆրանսիա, դառնալով «Ամեյնա» ակումբի խաղացող։ Հունվարի 15-ի  «Շամբլիի» դեմ խաղում նա նորամուտը նշեց 3-րդ լիգայում։ Հունվարի 29-ի մրցաշարին «Դյունկերկի» դեմ խաղում Աբուբակարն իր առաջին գոլն է խփել «Ամյենի» կազմում։ Մրցաշրջանի արդյումքներով Կամարան օգնել է ակումբին բարձրանալ ավելի բարձր դիվիզիոն։ Օգոստոսի 1-ին «Ռեյմսի» դեմ խաղում նորամուտը նշեց լիգա 2-ում։ Տարվա վերջնահաշվակով Աբուբակարը 10-րդ խաղով դարձավ լավագույն թիմի ռմբարկուն օգնել է նրան դուրս գալ էլիտա։

2017 թվականին Կամարը անցավ անգլիական «Ֆուլհեմ», ստորագրելով համաձայնագիր 4 տարով։ Տրանսֆերի արժեքը կազմել է 6 միլիոն եվրո։ Օգոստոսի 5-ին «Նորվիչ Սիթիի» դեմ խաղում նա նորամուտը նշեց Անգլիայի ֆուտբոլային լիգայի առաջնություն։ «Միդլսբրոյի» դեմ խաղում Աբուբակարն իր առաջին գոլն է խփել «Ֆուլհեմի» կազմում։ Մրցաշրջանի արդյունքներով Կամարան օգնել է թիմին դուրս գալ էլիտա։

## Ծանոթագրություններ

## Արտաքին հղումներ
* 
* Профиль на sports.ru
* Aboubakar Kamara at Fulham Official Website

Կատեգորիա:Ամիենի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Կորտրեյկի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուլհեմի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Օլիմպիակոս Պիրեյոսի ֆուտբոլիստներ
Կատեգորիա:Դիժոնի ֆուտբոլիստներ
Կատեգորիա:Ալ-Ջազիրա Աբու Դաբիի ֆուտբոլիստներ
Կառպաչչո

**Կառպաչչո** (), մայոնեզի հիմքով սոուսով համեմված ուտեստ, որը պատրաստված է տավարի հում մսի բարակ կտորներից։

## Պատմություն
Ուտեստը «հորինել» է «Հարրի բար»-ի կուլտային սեփականատեր Ջուզեպե Չիպրիանին (ով հայտնի է նաև Բելլինի կոկտեյլի «հայտնագործմամբ»)՝ 1950 թվականին, Վենետիկում և անվանվել է Վերածննդի դարաշրջանի գեղանկարիչ Վիտտորե Կարպաչչոյի պատվին։

## Բաղադրատոմս
Ավանդական կառպաչչոն պատրաստվում է տավարի ֆիլեից, որը բարակ կտրտում են սուր դանակով կամ հատուկ խոհանոցային մեքենայով (կտրիչով)։ Ավելի լավ կտրվածք ստաալու համար միսը տեղադրվում է սառնարանում կամ այրում։ Կառպաչչոն հիմնականում մատուցվում է պարմեզան պանրի, ճարճրուկով աղցանի և չերրի լոլիկի հետ, ինչը ուտեստին ավելի համեղ է դարձնում։ Ուտեստը համեմվում է ձիթապտղի յուղի և քացախի կամ կիտրոնի հյութի խառնուրդով։

Չիպրիանիի օրիգինալ բաղադրատոմսում, որը դեռևս օգտագործվում է Հարրիի բարում՝ միսը չի սառեցվում, և պատրաստվում է կիտրոնի հյութից, կաթից և թարմ աղացած սև պղպեղից:

## Տես նաև
* Բելլինի (կոկտեյլ)

## Ծանոթագրություններ

## Գրականություն
* 
* 

## Արտաքին հղումներ
* Կառպաչչոյի պատրաստման բաղադրատոմսը Gotovim.ru կայքում
* Կառպաչչոյի պատմության և պատրաստման մասին Kuking.net կայքում 
* Կառպաչչոյի բաղադրատոմսեր Mycook.ru կայքում
* Կառպաչչոյի տոմատի մածուկով պատրաստման բաղադրատոմսեր Cookster.ru կայքում

Կատեգորիա:Եվրոպական խոհանոց
Կատեգորիա:Իտալական խոհանոց
Կատեգորիա:Խոհարարություն
Կատեգորիա:Նախուտեստներ
Երկրպագուհի (ֆիլմ)

**«Երկրպագուհի»** (), ռեժիսոր Վիտալի Մելնիկովի նկարահանած գեղարվեստական ֆիլմ, ռոմանտիկ դրամա՝ հիմնված Անտոն Չեխովի և սկսնակ գրող Լիդիա Ավիլովայի հարաբերությունների վրա։ Նկարահանվել է «Լենֆիլմ» կինոստուդիայում։ Նկարահանումները, ռեժիսորի խոսքով, տևել են երեք տարի։ Ֆիլմի պրեմիերան տեղի է ունեցել 2012 թվականի հունվարի 24-ին (Կինոյի տուն, Սանկտ Պետերբուրգ)։

## Սյուժե
Ֆիլմի սցենարը հիմնված է իրական իրադարձությունների` հերոսների հիշողությունների և նրանց նամակագրության վրա (վեպի իսկությունը կասկածի տակ է դրվում որոշ գրականագետների և պատմաբանների կողմից)։ Երիտասարդ գրող Լիդիա Ավիլովան հանդիպում է արդեն հայտնի Անտոն Չեխովի հետ։ Նրանց միջև նախ ի հայտ է գալիս փոխադարձ համակրանք, ապա աստիճանաբար՝ սեր։ Լիդիան գրողներից մի քանի տարի փոքր է, ունի ամուսին, երեք երեխա և տառապում է «ինտելիգենտություն հիվանդությամբ»։ Չեխովը, որպես բժիշկ, գիտի, որ անբուժելի հիվանդ է։

## Դերերում
* Կիրիլ Պիրոգով - Անտոն Պավլովիչ Չեխով
* Սվետլանա Իվանովա - Լիդիա Ավիլովա
* Օլեգ Տաբակով - Նիկոլայ Լեյկին
* Իվան Կրասկո - Լև Տոլստոյ
* Օլեգ Անդրեև - Միխայիլ Ավիլով
* Արտյոմ Յակովլև - Ալեքս
* Սվետլանա Կրյուչկովա - գրող
* Ալեքսեյ Դևոտչենկո - Ալֆրեդ Գնոյ
* Օքսանա Միսինա - բանաստեղծուհի
* Զոյա Բուրյակ - Պելագիա, Ավիլովների սպասուհին
* Միխայիլ Մորոզով - Սոբեյկո
* Օլգա Սամոշինա - Լեյկինի կինը
* Ալեքսանդրա Սիչևսկայա - Վերկա
* Պյոտր Ժուրավլյով - Նիկոլայ Նիկոլաևիչ Օբոլոնսկի
* Վլադիմիր Մատվեև - գրաքննիչ
* Վլադիմիր Կոլգանով - Կոնստանտին Ստանիսլավսկի
* Սերգեյ Բարկովսկի - «Ծիծաղ և մեղք» թերթի խմբագիր
* Օլգա Մեդինիչ - Լիլինա

## Արձագանքներ
* Ռեժիսորը ֆիլմի վրա կատարված աշխատանքների մասին՝

* Օլեգ Տաբակով

## Նկարահանող խումբ
* Սցենարի հեղինակ - Վիտալի Մելնիկով
* Ռեժիսոր - Վիտալի Մելնիկով
* Օպերատոր - Սերգեյ Աստախով
* Նկարիչ - Ալեքսանդր Զագոսկին
* Կոմպոզիտոր - Իգոր Կորնելյուկ

## Պարգևներ
* «Երկրպագուն» գեղարվեստական կինոնկարի հեղինակային կոլեկտիվը` Օ. Վ. Ագրաֆենինան, Ա. Ա. Զագոսկին, Լ. Պ. Կոննիկովան, Ի. Է. Կորնելյուկը, Վ. Վ. Մելնիկովը, պարգևատրվել է գրականության, արվեստի և ճարտարապետության բնագավառում Սանկտ Պետերբուրգի Կառավարության 2011 թվականի մրցանակով։     
* «Պատուհան դեպի Եվրոպա» ռուսական կինոյի XX փառատոն։ 
** «Ոսկե  նավակ» մրցանակ։
** Փառատոնի նախագահի մրցանակ`ռեժիսոր Վիտալի Մելնիկովին։
* Ռուսական կինոփառատոն Թունիսում – հանդիսատեսի համակրանք մրցանակ։
* XVIII Ռուսական կինոփառատոն «Գրականություն և կինո-2012»։ 
** Փառատոնի լավագույն ֆիլմ մրցանակ. Գրան պրի «Նռան ձեռնաշղթա»
** ԽՍՀՄ ժողովրդական արտիստ Կլարա Լուչկոյի անվան հանդիսատեսի համակրանք մրցանակ

## Ծանոթագրություններ

## Արտաքին հղումներ
* Отзывы прессы 

Կատեգորիա:2010-ականների ռուսերեն ֆիլմեր
Կատեգորիա:2012 դրամա ֆիլմեր
Կատեգորիա:2012 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական կենսագրական ֆիլմեր
Կատեգորիա:Ռուսական ֆիլմեր
Կատեգորիա:Վիտալի Մելնիկովի ֆիլմեր
Անդրեյ Արամնաու

**Անդրեյ Նիկոլաևիչ Արյամնով** (, ), Բելառուս ծանրորդ, Բելառուսի Հանրապետության ներքին գործերի նախարարության ներքին զորքերի զինծառայող։ Բելառուսի Հանրապետության սպորտի վաստակավոր վարպետ (2008)։

2008 թվականին Պեկինում կայացած օլիմպիական խաղերի չեմպիոն, 2007 թվականի ծանրամարտի աշխարհի չեմպիոն և 2019 թվականի առաջնությունում փոխչեմպիոն։

## Սպորտային նվաճումներ
2006 թվականին պատանիների աշխարհի առաջնությունում նա նվաճեց արծաթե մեդալ մինչև 94 կգ քաշային կարգում՝ ընդհանուր 393 կգ արդյունքով։ 2007 թվականին նա մինչև 105 կգ քաշային կարգում նվաճեց պատանիների աշխարհի գավաթը՝ ընդհանուր առմամբ 407 կգ երկամարտի արդյունքով։

2007 թվականին նա դարձել է ծանրամարտի աշխարհի չեմպիոն մինչև 105 կգ քաշային կարգում, ընդհանուր 423 կգ-ով՝ աշխարհի ռեկորդ սահմանելով պատանիների շրջանում։

2008 թվականի Պեկինում կայացած օլիմպիական խաղերում նա նվաճեց ոսկե մեդալ մինչև 105 կգ քաշային կարգում՝ ծանրամարտի պատմության մեջ առաջին անգամ սահմանելով, օլիմպիական հարթակում անմիջապես 3 ռեկորդ՝ 200 կգ պոկում վարժությունով, հրումում՝ 236 կգ, իսկ ընդհանուր երկամարտի գումարը՝ 436 կգ։

2010 թվականին նա դարձել է ծանրամարտի Եվրոպայի չեմպիոն մինչև 105 կգ քաշային կարգում՝ երկամարտում ցույց տալով ընդհանուր 420 կգ (195 կգ հրում և 225 կգ պոկում), բայց դոպինգ թեստի արդյունքների համաձայն նրան զրկեցին ոսկե մեդալից։ Կաննաբինոիդների հետքեր են հայտնաբերվել մարզիկի արյան մեջ։

2019 թվականին Բաթումիում կայացած Եվրոպայի առաջնությունում նվաճել է արծաթե մեդալ՝ երկամարտի 411 կգ արդյունքով։ Հրում վարժությունում նա նվաճեց փոքր բրոնզե մեդալ (190 կգ)։

## Դեպքեր
2008 թվականի դեկտեմբերին Արյամնովը կալանավորվեց ճանապարհային ոստիկանության կողմից՝ հարբած մեքենա վարելու համար։ Դրա համար նրան տուգանեցին և զրկեցին վարորդական իրավունքի վկայականից։

Սակայն 2009 թվականի փետրվարին նա կրկին կալանավորված էր հարբած վիճակում մեքենա վարելու համար։ 2009 թվականի մարտին, Բելառուսի ծանրամարտի միության որոշմամբ, Անդրեյ Արամնաուն որակազրկվեց երկու տարով և զրկվեց կրթաթոշակից։ Նույն ժամանակահատվածում նրա նկատմամբ հարուցվել է քրեական գործ՝ հոդվածի 2-րդ մասով Բելառուսի Հանրապետության քրեական օրենսգրքի 317-1-ը («Արբած վիճակում մեքենա վարելը, այդպիսի անձին փոխադրելը կամ աուդիտ անցնելուց հրաժարվելը»)։ 2009 թվականի մայիսին, Բորիսովի միջսահմանային ռազմական դատարանը Արամնաուին դատապարտեց 5 միլիոն 250 հազար ռուբլի տուգանքի։ 2009 թվականի հոկտեմբերին կրթաթոշակը վերադարձվեց մարզիկին։

## Հիմնական արդյունքներ

## Ծանոթագրություններ

## Արտաքին հղումներ
* Անդրեյ Արամնաուի  արդյունքները
* Արամնուի կենսագրությունը ՝ www.bwu.by կայքում
* 

Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:Ծանրամարտի աշխարհի չեմպիոններ
Թուրգաու

**Թուրգաու** (German: , նաև՝ ***Thurgovia***), կանտոն Շվեյցարիայի հյուսիսային մասում

Անվանումն առաջացել է Թուր գետի անվան և գերմաներեն *գաու* (*gau*, այսինքն՝ *տարածաշրջան*) բառերի միացմամբ։

2017 թվականի դեկտեմբերի տվյալներով մշտական բնակիչների թվաքանակը եղել է 273,801։ Նրանցից 47.390-ը (կամ ամբողջ բնակչության 19.9%-ը) օտարերկրացիներ էին։ Կանտոնի բնակչությունը հիմնականում գերմանախոս է, և գերմաներենը նրա տարածքում ունի պետական ու պաշտոնական լեզվի կարգավիճակ։ 2000 թվականի տվյալներով բնակիչների 45 տոկոսը բողոքականներ էին, 36 տոկոսը՝ կաթոլիկներ։

Կանտոնն զբաղեցնում է 991 քառակուսի կիլոմետր տարածք։ Վարչական կենտրոնը Ֆրաուենֆելդ քաղաքն է։

### Շրջաններ
thumb|2011 թ. կազմավորված 5 շրջանները

2011 թվականի հունվարից Թուրգաուն բաժանված է հինգ շրջանների, որոնք կոչվել են իրենց վարչական կենտրոնների անուններով (մինչ այդ բաժանված է եղել ութ շրջանների)։ Հինգ շրջանները հետևյալն են.
* Ֆրաուենֆելդ 
* Կրոյցլինգեն 
* Վայնֆելդեն 
* Մյունխվիլեն 
* Արբոն

### Համայնքներ
2009 թվականի դրությամբ Թուրգաուի կանտոնն ուներ 80 համայնք (մունիցիպալիտետ)։ Դրանցից տասը տառավել մեծերը հետևյալններն են.


 20080507 1708MESZ Schloss Frauenfeld 1680x1050 HDR.jpg|1. Ֆրաուենֆելդ - բնակչութ.՝ 25.442
 HafenKreuzlingenSpring.JPG|2. Կրոյցլինգեն - բնակչութ.՝ 21.801
 Picswiss TG-11-07.jpg|3. Արբոն - բնակչութ.՝ 14.537
 B-Amriswil-Gemeindehaus.jpg|4. Ամրիսվիլ - բնակչութ.՝ 13.462
 Weinfldn01481.JPG|5. Վայնֆելդեն - բնակչութ.՝ 11.388
 Romanshorn-Bahnhof.jpg|6. Ռոմանսհորն - բնակչութ.՝ 10.969
 Aadorf chefstrato 097.jpg|7. Աադորֆ - բնակչութ.՝ 8.885
 Sirnach kath Kirche.jpg|8. Զիրնախ - բնակչութ.՝ 7.737
 Marktgasse in Bischofszell.jpg|9. Բիշոֆսցել - բնակչութ.՝ 6.009
 2015-Muenchwilen-TG-Wilerstrasse.jpg|10. Մյունխվիլեն - բնակչութ.՝ 5.554


## Անվանի թուրգաուցիներ
* Վիբորադա (IX դ.— 926 թ.) — կաթոլկ սուրբ
* Յոհան Կոնրադ Կեռն (1808—1888) — շվեյցարացի քաղաքական գործիչ, իրավաբան և դիվանագետ
* Կարլ Գուստավ Յունգ (1875—1961) — հոգեբան, հոգեբույժ. խորացված հոգեբանության ուղղություններից մեկի հիմնադիր

## Ծանոթագրություններ

## Արտաքին հղումներ
* * Պաշտոնական կայքէջ
* Պաշտոնական վիճակագրություն

Կատեգորիա:Շվեյցարիայի կանտոններ
Կատեգորիա:Շվեյցարիայի վարչական բաժանում
Իրակլի Թուրմանիձե

**Իրակլի Թուրմանիձե** (, ), վրացի ծանրորդ, 2016 թվականի օլիմպիական խաղերի բրոնզե մեդալակիր 105 կգ քաշային կարգում։

## Կենսագրություն
Ծանրամարտի Եվրոպայի 2015 թվականի առաջնությունում Իրակլին գրավեց երկրորդ տեղը, սակայն հաղթող ուկրաինացի Օլեգ Պրոշակը որակազրկվեց և Եվրոպայի չեմպիոնի տիտղոսն անցավ Իրակլիին։

2018 թվականի նոյեմբերին Աշխաբադում անցկացվող աշխարհի առաջնությունում 109 կգ քաշային կարգում նա նվաճեց փոքր բրոնզե մեդալ՝  պոկում վարժությունում պոկելով 203 կգ։ Հրում վարժությունում հանդես չեկավ։

2019-ին Բաթումում կայացած Եվրոպայի առաջնությունում Իրակլին երկու վարժությունների արդյունքում նվաճեց արծաթե մեդալ։ Պոկում վարժությունում նա նվաճեց փոքր արծաթե մեդալ (206 կգ), իսկ հրումում ՝ փոքր բրոնզե մեդալ (241 կգ)։

## Ծանոթագրություններ

Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:Ծանրամարտի Եվրոպայի չեմպիոններ
Կատեգորիա:Վրացի ծանրամարտիկներ
Հայ-տաջիկական հարաբերություններ

**Հայ-տաջիկական հարաբերություններ**, երկկողմ դիվանագիտական հարաբերություններ Հայաստանի և Տաջիկստանի Հանրապետության միջև։ Երկու երկրների միջև դիվանագիտական հարաբերություններ հաստատվել են 1992 թվականի հոկտեմբերի 12-ին։ Երկու երկրներն էլ նախկինում եղել են խորհրդային հանրապետություններ։ Երկու պետություններն էլ անդամակցում են միջազգային և տարածաշրջանային մի շարք կազմակերպությունների, այդ թվում ՄԱԿ-ին, ԵԱՀԿ-ին, ՀԱՊԿ-ին և ԵԱՏՄ-ին։

## Համեմատական բնութագիր

## Պատմություն
Երկու երկրների միջև ամուր կապերի հաստատման կարևոր գրավականներից մեկը երկու երկրների ղեկավարների հանդիպումներն են։ Հայաստանի երկրորդ նախագահ Ռոբերտ Քոչարյանը պաշտոնական այցով Տաջիկստան է ժամանել 2002 թվականի ապրիլին։ Տաջիկստանի նախագահ Էմոմալի Ռահմոնը պաշտոնական այցով Հայաստան է ժամանել 2003 և 2005 թվականներին։ Այդ փոխայցելությունների ընթացքում կնքվել են բազմաթիվ փաստաթղթեր, այդ թվում նաև «Տաջիկստանի Հանրապետության և Հայաստանի Հանրապետության միջև բարեկամության և համագործակցության մասին» պայմանագիրը։ Հայաստանի երրորդ նախագահ Սերժ Սարգսյանը 2011 թվականի օգոստոսին և 2015 թվականի սեպտեմբերին կատարել է պաշտոնական և աշխատանքային այցեր դեպի Տաջիկստան։

Երկու երկրների միջև հարաբերությունների պայմանագրային-իրավական բազան բաղկացած է 26 փաստաթղթերից, որոնք ընդգրկում են հարաբերությունների բավականին լայն շրջանակ, այդ թվում տնտեսության, գյուղատնտեսության, առողջապահության, մշակույթի և գիտության ոլորտները։

2009 թվականի դեկտեմբերից Թուրքմենստանում և Տաջիկստանում համատեղությամբ Հայաստանի դեսպան է նշանակվել Վլադիմիր Բադալյանը։

## Տնտեսական հարաբերություններ
Երկրներն ակտիվորեն հաստատում են և ընդլայնում երկկողմ տնտեսական հարաբերությունները։ Երկրները միմյանց մատակարարում են տեխնիկական նշանակության ապրանքատեսակներ և հումք։ Երկու երկրների միջև տնտեսական հարաբերությունների խթանմանը նպաստում է առևտրա-տնտեսական համագործակցության հայ-տաջիկական միջկառավարական կոմիտեն։ 1994 թվականին երկու երկրների միջև ապրանքաշրջանառությունը կազմել է 239,4 հազար ԱՄՆ դոլար, մինչդեռ 2000 թվականին այն կազմել է ընդամները 1000 ԱՄՆ դոլար։ 2014 թվականին երկու երկրների միջև ապրանքաշրջանառությունը հասել է 1 միլիոն ԱՄՆ դոլարի։

## Ծանոթագրություններ

## Արտաքին հղումներ
* МИД Таджикистана об отношениях с Арменией

Կատեգորիա:Հայաստանի երկկողմ հարաբերություններ
Կատեգորիա:Տաջիկստանի երկկողմ հարաբերություններ
Միխայիլ Սկաչկով

**Միխայիլ Նաումովիչ Սկաչկով** (, ), Դոնի կազակ, բանաստեղծ և թարգմանիչ։

## Կենսագրություն
Միխայիլ Սկաչկովը ծնվել է 1896 թվականին Դոնի զորքի մարզի Կազանսկայա ստանիցայում։ Քաղաքացիական պատերազմի ավարտից հետո 1922 թվականին արտագաղթել է։ Ապրել է Պրահայում, ընդունվել Պրահայի համալսարան։ 1925 թվականին աշխատել է Պրահայում ԽՍՀՄ առևտրային ներկայացուցչությունում։ Միխայիլ Նաումովիչը հրատարակել է առևտրային ներկայացուցչության հանդես, եղել է թարգմանիչ։ Միխայիլ Սկաչկովը «Գրողների ճգնարան» գրական միավորման անդամ էր, 1926 թվականին հրատարակել է «Շարժիչների երաժշտություն» ժողովածուն և նույն թվականին վերադարձել է ԽՍՀՄ, բնակվել Մոսկվայում։ Հայրենիքում զբաղվել է գրական գործունեությամբ, թարգմանել չեխերենից, բուլղարերենից և սերբերենից։ 1930-1931 թվականներին Մոսկվայի գրողների քաղաքային կոմիտեի գործադիր քարտուղարն էր, Գլավլիտի քաղաքական խմբագիր, 1931 թվականից Միխայիլ Նաումովիչ Սկաչկովը մասնակցել է Սովետական մեծ հանրագիտարանի հրատարակությանը։

Միխայիլ Նաումովիչի գործերը տպագրվել են այն ժամանակի առաջատար ամսագրերում և թերթերում, նա եղել է հեղափոխական գրողների միջազգային ասոցիացիայի անդամ Կենտրոնական Եվրոպայում։

Գրական-հրապարակախոսական գործունեության համար Սկաչկովը ենթարկվել է բռնաճնշումների, 1933 թվականի նոյեմբերի 14-ին նրան ձերբակալել են և միացյալ պետական քաղաքական վարչության նախագահության 1934 թվականի մարտի 29-ի հրամանագրով դատապարտել գնդակահարության, որը փոխարինվել է 10 տարվա ազատազրկմամբ, որն անցկացրել է Սոլովկիում։ Այնուհետև, 1937 թվականի հոկտեմբերի 9-ին Լենինգրադի մարզի ներքին գործերի ժողկոմի հատուկ եռյակը վերանայել է դատավճիռը, և նա կրկին դատապարտվել է գնդակահարության։ Դատավճիռն ի կատար է ածվել 1937 թվականի նոյեմբերի 3-ին։ Միխայիլ Նաումովիչ Սկաչկովը գնդակահարվել է Կարելական ԻԽՍՀ-ում (Սանդարմոխ)։ Հետմահու արդարացվել է։

## Ծանոթագրություններ

## Արտաքին հղումներ
* Санкт-Петербургская государственная театральная библиотека
* [Скачков Михаил Наумович](https://ru.openlist.wiki/%D0%A1%D0%BA%D0%B0%D1%87%D0%BA%D0%BE%D0%B2_%D0%9C%D0%B8%D1%85%D0%B0%D0%B8%D0%BB_%D0%9D%D0%B0%D1%83%D0%BC%D0%BE%D0%B2%D0%B8%D1%87_(1896))
* Скачков Михаил Наумович

Կատեգորիա:Խորհրդային թարգմանիչներ
Կատեգորիա:Խորհրդային բանաստեղծներ
Կատեգորիա:Բանաստեղծներ այբբենական կարգով
Նիկոլայ Ալնիկին

**Նիկոլայ Վասիլևիչ Ալնիկին** (, կեղծանունը՝ Բորիս Նեզլոբին (), ), Դոնի կազակ, բանաստեղծ, ինժեներ-երկրաբան։

## Կենսագրություն
Նիկոլայ Վասիլևիչ Ալնիկինը ծնվել է 1898 թվականի նոյեմբերի 30-ին Ցիմլյանսկայա ստանիցայի Կառնաուխով խուտորում։ 1917 թվականին ավարտել է ռեալական դպրոցը, այնուհետև ընդունվել է Նովոչերկասկի պոլիտեխնիկական ինստիտուտի լեռնային բաժինը, բայց այն չի ավարտել, մասնակցել է Դոնի համար մղվող պայքարին։ Ծառայել է Նովոչերկասկի ուսանողական ջոկատում, ավելի ուշ՝ Կալեդինի գնդում։

1920 թվականից ապրել է վտարանդիության մեջ. գտնվել է Թուրքիայում, այնուհետև մեկնել է Ֆրանսիա։ Բարձրագույն կրթություն ստանալու համար Նիկոլայ Վասիլևիչը քրտնաջան աշխատել է, կատարել է ծանր ֆիզիկական աշխատանք։ Ավարտել է երկու բարձրագույն ուսումնական հաստատություն. 1926 թվականին՝ Փարիզի համալսարանի (Սորբոն) բնական գիտությունների ֆակուլտետը, իսկ ավելի ուշ՝ Նանսիի համալսարանին կից կիրառական երկրաբանության ինստիտուտը։ Այն ավարտելուց հետո լեռնային ճարտարագետ-հետախույզի դիպլոմով աշխատանքի է մեկնել Մարոկկո։

Զբաղվել է գրական գործունեությամբ՝ օգտագործելով Բորիս Նեզլոբին կեղծանունը, տպագրվել է միայն մինչև 1927 թվականը Դոնի «Սպոլոխ» թերթում։ Նիկոլայ Վասիլևիչ Ալնիկինի բանաստեղծությունները տպագրվել են Պրահայի և Փարիզի ուսանողական հրատարակություններում, վտարանդիական «Կազաչյե սլովո», «Կազաչյի դումի» թերթերում։

Բանաստեղծական երկու՝ «Հանգավորված ծայրեր» և «Իրարանցում» ժողովածուների հեղինակ է։ Ընտանեկան հանգամանքների պատճառով (կնոջ երկարատև և անբուժելի հիվանդություն) Ն. Վ. Ալնիկինը թողել է պոեզիան։

Նիկոլայ Վասիլևիչ Ալնիկինը վախճանվել է 1987 թվականին Ֆրանսիայի Նիցցա քաղաքում։

## Ծանոթագրություններ

## Արտաքին հղումներ
* [Библиография на РГБ. Альникин, Николай Васильевич](https://search.rsl.ru/ru/search#q=author%3A(%D0%B0%D0%BB%D1%8C%D0%BD%D0%B8%D0%BA%D0%B8%D0%BD%20%D0%BD%D0%B8%D0%BA%D0%BE%D0%BB%D0%B0%D0%B9%20%D0%B2%D0%B0%D1%81%D0%B8%D0%BB%D1%8C%D0%B5%D0%B2%D0%B8%D1%87))
* Альникин Николай Васильевич

Կատեգորիա:Բանաստեղծներ այբբենական կարգով
Կատեգորիա:Ռուս բանաստեղծներ
Կատեգորիա:Ռուս երկրաբաններ
Կատեգորիա:Ռուս ճարտարագետներ
Ադրիան Պրուստ

**Ադրիան (Ադրիեն) Աքիլլես Պրուստ** (, )` ֆրանսիացի բժիշկ-հիգիենիստ, բժշկական ֆակուլտետի պրոֆեսոր, Մարսել Պրուստի հայրը։

## Պրուստներ
Ֆրանսուա-Վալանտեն Պրուստի (1801-1855) և Կատերինա-Վիրժինիա Տորշյոյի (1808-1889) որդին։ Ֆրանսուա-Վալանտեն Պրուստը նպարեղենի կրպակի տեր էր փոքրիկ Իլյե-Քոմբրե քաղաքում` Շարտրի մոտ։ Ադրիեն Պրուստի նախնիները, ովքեր պատկանում էին փոքր բուրժուազիային, դեռ XVI դարում հաստատվել են այս քաղաքում։

Ադրիեն Պրուստն ուներ Էլիզաբեթ անունով քույր (1828-1886), ով  1846 թվականին ամուսնացել էր մահուդի վաճառական` տեղաբնակ Ժյուլ Ամիոյի հետ (, 1816-1912): Նրանց տանը հաճախ էր անցկացնում իրեն արձակուրդները փոքրիկ Մարսելը,  ով  հետագայում նկարագրել էր այն իր վեպում իբրև  «Լեոնիա հորաքրոջ տունը»։

## Կենսագրություն և կարիերա
Դեռ տարրական դպրոցում Ադրիեն Պրուստը ցուցաբերում էր բացառիկ ընդունակություններ, որոնց շնորհիվ ստացավ կրթաթոշակ Շարտրում ուսանելու համար։ Միջնակարգ դպրոցն ավարտելուց հետո սովորել է Փարիզում` բժշկական ֆակուլտետում։ Հետագայում աշխատել է բժիշկ-հիգիենիստ և արագ հասել բարձր աստիճանների բժշկական միջավայրում, գիտական աշխատանքում և պետական ծառայությունում։ 1862 թվականին նա պաշտպանեց դիսերտացիան, իսկ մեկ տարի անց գլխավորեց կլինիկան։ 33տարեկանում Ադրիեն Պրուստը դարձավ դասախոս համալսարանում։

Որպես հիգիենիստ` Պրուստը շատ է ճանապարհորդել և եղել է, հատկապես, Պարսկաստանում և Ռուսաստանում` խոլերայի տարածման ուղիները բացահայտելու նպատակով։ Այս գործունեության և կատարած իր հայտնագործությունների համար նա ստացավ Պատվո Լեգեոնի շքանշան։

Ադրիեն Պրուստը ղեկավարում էր Փարիզի , հետո Լարիբուազիեր և Օթել-Դյո հոսպիտալների բաժանմունքներից մեկը։  1879 թվականին նա դարձավ Գիտությունների բժշկական ակադեմիայի անդամ, 1884 թվականին՝ սանիտարական ծառայությունների գլխավոր տեսուչ, իսկ 1885 թվականին գլխավորեց Փարիզի բժշկական ֆակուլտետի հիգիենայի ամբիոնը։ Ադրիեն Պրուստի «Հիգիենայի մասին տրակտատը» բազմաթիվ անգամ վերահրատարակվել է, իսկ XX դարի սկզբին թարգմանվել է ռուսերեն և հրապարակվել Ռուսաստանում։

## Ընտանիք
3 սեպտեմբերի 1870 թվականին բժիշկ Ադրիեն Պրուստն ամուսնացավ Ժաննա Վեյլի հետ։ Երիտասարդ զույգը բնակարան վարձակալեց Փարիզում` Մադլեն եկեղեցուց ոչ հեռու։ Քաղաքի պաշարումը ստիպեց բժիշկ Պրուստին տանել հղի կնոջը նրա հորեղբայր՝ Լուի Վեյլի մոտ ` Փարիզի արվարձան։

1871 թվականի հուլիսի 10-ին Օթյոյում ծնվեց  ապագա գրողը։ Ծննդաբերությունը հաջող անցավ, բայց երեխան աշխարհ եկավ թույլ, դրա համար նրան քնքեցին միայն օգոստոսի 5ին և անվանեցին Մաարսել-Վալանտեն-Լուի-Էժեն-Ժորժ։ Հետագայում Լուի Վեյլի տունը և տունն Իլյեում, որտեղ Մարսել Պրուստը բազմաթիվ անգամ եղել է մանկության տարիներին, միավորվեցին նրա ստեղծագործություններում մեկի մեջ, որը դարձավ տուն Կոմբրեում, իսկ Ադրիեն Պրուստը դարձավ Պատմողի հոր նախատիպը «Կորսված ժամանակի փնտրտուքներում» վեպերի շարքում։

Բժիշկ Պրուստի ընտանիքն անցկացրեց Օթյոյում մի քանի տարի։ Այստեղ (24 մայիսի 1873 թվականին) ծնվեց նրանց երկրորդ որդին` Ռոբերը (1873-1935), որը, ինչպես իր հայրը, հետագայում դարձավ հայտնի բժիշկ Փարիզում։ Վերջապես, 1873 թվականի օգոստոսի 1-ին ընտանիքը տեղափոխվեց մայրաքաղաք և բնակություն հաստատեց Մալզերբ բուլվարում, որտեղ ապրեց մինչև 1900 թվականը։

## Ծանոթագրություններ

## Գրականություն
* 
* 
* 

Կատեգորիա:Հիգիենիստներ
Կատեգորիա:Ֆրանսիացի բժիշկներ
Չեխովի փողոց (Դոնեցկ, Ռոստովի մարզ)

**Չեխովի փողոց** (), փողոց Ռուսաստանի Ռոստովի մարզի Դոնեցկ քաղաքում։ Անվանվել է ռուս նշանավոր գրող Անտոն Պավլովիչ Չեխովի (1860-1904) պատվին։ Սկիզբ է առնում Սերաֆիմովիչի փողոցը Խաղաղության պողոտային կապող ճանապարհից և ավարտվում 6-րդ անցուղի փողոցի հետ հատումով։ Երկարությունը 300 մետր է։

## Նկարագրություն
Ռոստովի մարզի Դոնեցկ քաղաքի Չեխովի փողոցը սկսվում է Սերաֆիմովիչի փողոցը Խաղաղության պողոտային կապող ճանապարհից և ավարտվում 6-րդ անցուղի փողոցի հետ հատումով։ Կարճ փողոց է. երկարությունն ընդամենը 300 մետր է։ Փողոցում կա համարակալված 22 շինություն. ձախ կողմում (կենտ համարներ)՝ 11 շենք, իսկ աջ կողմում (զույգ համարներ)՝ նույնպես 11 շենք։

Չեխովի փողոցի փոստային դասիչն է՝ 346332։

Անվանվել է ռուս նշանավոր գրող և դրամատուրգ, մասնագիտությամբ բժիշկ, կարճ պատմվածքների լավագույն վարպետներից մեկի՝ Անտոն Պավլովիչ Չեխովի (1860-1904) պատվին։ Չեխովը սերտորեն կապված է Ռոստովի մարզի և, մասնավորապես, Տագանրոգ քաղաքի հետ, որտեղ նա ծնվել է։

## Աղբյուրներ
*Улица Чехова в Донецке

## Արտաքին հղումներ
*Почтовый индекс улица Чехова, г. Донецк

Կատեգորիա:Դոնեցկի (Ռոստովի մարզ) փողոցներ
Սերաֆիմովիչի փողոց (Դոնեցկ, Ռոստովի մարզ)

**Սերաֆիմովիչի փողոց** (), փողոց Ռուսաստանի Ռոստովի մարզի Դոնեցկ քաղաքում։ Անվանվել է ռուս խորհրդային գրող Ալեքսանդր Սերաֆիմովիչի (1863-1949) պատվին։ Սկիզբ է առնում և ավարտվում Նեկրասովի փողոցի հետ հատումով։ Երկարությունը 850 մետր է։

## Նկարագրություն
Դոնեցկ քաղաքի Սերաֆիմովիչի փողոցը սկսվում է Նեկրասովի փողոցից, հատում Վոլգոգրադսկի նրբանցքը և ավարտվում նույն Նեկրասովի փողոցի հետ հատումով։ Երկարությունը 850 մետր է։ Փողոցում կա համարակալված 51 շինություն։

Սերաֆիմովիչի փողոցի փոստային դասիչն է՝ 346332։

Փողոցն անվանվել է ռուս խորհրդային գրող Ալեքսանդր Սերաֆիմովիչ Սերաֆիմովիչի (1863-1949) պատվին։ Սերաֆիմովիչի իսկական ազգանունը Պոպով էր։ Որպես «Պրավդա» թերթի զինթղթակից նա եղել է 1918-1920 թվականների Ռուսաստանի քաղաքացիական պատերազմի ռազմաճակատներում։ Նրա «Երկաթե հեղեղ» (1924 թվական, հայերեն հրատարակվել է 1927 թվականին) վեպը խորհրդային գրականության դասական ստեղծագործություններից է, որի հիմքում Թամանյան բանակի հերոսական արշավանքն է (1918 թվական)։ Հայրենական մեծ պատերազմի տարիներին կրկին եղել է ռազմաճակատում, զբաղվել հրապարակախոսությամբ։ ԽՍՀՄ պետական (Ստալինյան) մրցանակի դափնեկիր է (1943 թվական)։

## Ծանոթագրություններ

## Աղբյուրներ
*Улица Серафимовича в Донецке

## Արտաքին հղումներ
*г. Донецк, Улица Серафимовича

Կատեգորիա:Դոնեցկի (Ռոստովի մարզ) փողոցներ
Ասեն Դացև

**Ասեն Բորիսով Դացև** (, ), բուլղար գիտնական-ֆիզիկոս, մանկավարժ, պրոֆեսոր (1950), ֆիզիկա-մաթեմատիկական գիտությունների դոկտոր, Բուլղարիայի գիտությունների ակադեմիայի անդամ (1961-ից)։ Դիմիտրովյան մրցանակի դափնեկիր (1951)։

## Կենսագրություն
Ասեն Դացևը ծնվել է 1911 թվականի փետրվարի 14-ին Կամենար, Ռազգրադի մարզ։ 1933 թվականին ավարտել է Սոֆիայի համալսարանը։ Կրթությունը շարունակել է Փարիզյան Սորոբոնայում (1934-1938)՝ Լուի դը Բրոյլի ղեկավարության ներքո, որտեղ 1938 թվականին պաշտպանել է դոկտորական դիսերտացիան։

Աշխատել է Մոսկվայում Բուլղարիայի դեսպանության խորհրդական (1946-1947)։

1947 թվականից 40 տարվա ընթացքում դասախոսություններ է կարդացել Սոֆիայի համալսարանում (1950-ից՝ պրոֆեսոր)։ 1950-1955 թվականներին եղել է Սոֆիայի համալսարանի ֆիզիկա-մաթեմատիկական ֆակուլտետի դեկան, տեսական ֆիզիկայի ամբիոնի վարիչ։

1962 թվականից նաև աշխատել է Բուլղարիայի գիտությունների ակադեմիայի ֆիզիկական ինստիտուտում։

1952 թվականից եղել է Բուլղարիայի գիտությունների ակադեմիայի թղթակից-անդամ, իսկ 1961 թվականից՝ Բուլղարիայի ԳԱ ակադեմիկոս։

Ակադեմիկոս Ասեն Դացևը Բուլղարիայի ԳԱ պինդ մարմնի ֆիզիկայի ինստիուտի տեսական բաժանմունքի հիմնադիրն է։

Ասեն Դացևը մահացել է 1992 թվականի փետրվարի 12-ին Սոֆիայում՝ 82 տարեկան հասակում։

## Ընտրյալ աշխատանքներ
* «Върху разпространението на вълните» (1944) кн. 1, с. 173-259
* «Квантово тълкуване на някои резултати от класическата механика» (1940), кн. 1, с. 201-218
* «Върху проблема за разпространението на топлината в твърди тела» (Փարիզ, 1963)
* «Квантова механика и физическа реалност», І изд., Սոֆիա, изд. БАН (1969)
* «Върху линейния проблем на Стефан» (Փարիզ, 1970)
* «Квантова механика» (І изд. 1963), ІІ изд. 1973)
* «Революционните идеи на Коперник и общата теория на относителността» (1974) кн. 2, с. 58 - 63

## Մրցանակ
* Դիմիտրովյան մրցանակ (1951)
* «Գեորգի Դիմիտրով» շքանշան
* Բուլղարիայի Ժողովրդական Հանրապետության 1-ին աստիճանի շքանշան
* Բուլղարիայի Ժողովրդական Հանրապետության 2-րդ աստիճանի շքանշան
* Բուլղարիայի գիտության պատվավոր գործիչ
* Բուլղարիայի գիտության ժողովրդական գործիչ

## Ծանոթագրություններ

## Արտաքին հղումներ
* Կենսագրություն
* Դացև Ասեն Բորիսով

Կատեգորիա:20-րդ դարի ֆիզիկոսներ
Կատեգորիա:Բուլղարացի ֆիզիկոսներ
Կատեգորիա:Բուլղարիայի գիտությունների ակադեմիայի անդամներ
Կատեգորիա:Սոֆիայի համալսարանի շրջանավարտներ
Կատեգորիա:Բուլղարացի գիտնականներ
Կատեգորիա:Բուլղարացի մանկավարժներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Փարիզի համալսարանի շրջանավարտներ
Կատեգորիա:Բուլղարիայի Ժողովրդական Հանրապետության շքանշանի դափնեկիրներ
Կատեգորիա:Դիմիտրովյան մրցանակի դափնեկիրներ
Կատեգորիա:Ֆիզիկոսներ այբբենական կարգով
Երկնագույն տափաստան։ Դոնի պատմվածքներ։ 1923-1925

«**Երկնագույն տափաստան։ Դոնի պատմվածքներ։ 1923-1925**»  (), ռուս խորհրդային գրող Միխայիլ Ալեքսանդրովիչ Շոլոխովի պատմվածքների ժողովածու, որը լույս է տեսել 1931 թվականին:

## Հրապարակումներ
«Երկնագույն տափաստան։ Դոնի պատմվածքներ։ 1923-1925» ժողովածուն առաջին անգամ հրապարակվել է 1931 թվականին «Գրողների Մոսկովյան ընկերակցությունում»։ Ժողովածուում  ներառված են «Դոնի պատմվածքներ» ժողովածուի ութ պատմվածքներից յոթը` «Շիբալոկի սերունդը», «Հանրապետության հեղափոխական ռազմական խորհրդի նախագահը», «Կոլովերտ», «Հովիվը», «Երկու ամուսին ունեցողը», «Ալյոշկայի սիրտը» և  «Բոստանապանը», «Երկնագույն տափաստան» ժողովածուի տասներկու ստեղծագործություններից ինը` «Երկնագույն տափաստան», «Օտար արյուն», «Անպատկառը», «Խորթ փոքրիկ աղջիկ», «Մահացու թշնամի», «Ճանապարհ-ճամփիկ» (վիպակ), «Պարենային հանձնակատար», «Արատ», «Ընտանեկան մարդ»։  «Կոլչակի, եղինջի և այլ բաների մասին» ժողովածուի (1927) պատմվածքներից «Մտրուկը», «Կոլչակի, եղինջի և այլ բաների մասին», «Դոնի պարենային հարցերով հանձնակատարի և Դոնի պարենային  հարցերով հանձնակատարի տեղակալի ընկեր Պտիցինի մասին» պատմվածքը, որը չէր ընդգրկվել որևէ ժողովածուի մեջ մտավ «Երկնագույն տափաստան» ժողովածուի մեջ։  «Երկնագույն տափաստան։ Դոնի պատմվածքներ։ 1923-1925» գիրքը սկսվում է նախաբանով և Միխայիլ Շոլոխովի ինքնակենսագրությամբ, «Ընթերցողները, որոնք արդեն ծանոթ են Մ. Շոլոխովի «Խաղաղ Դոն» վեպին, Դոնի պատմվածքներում հեշտությամբ կնկատեն այն բազմաթիվ առանձնահատկություններն ու դրդապատճառները, որոնք առնչվում են գրողի այս վաղ շրջանի և հետագա  ստեղծագործություններին, այն փաստը, որ ավելի ուշ «Խաղաղ Դոն» վեպում ընթերցողին է ներկայացվում գեղարվեստական տեսանկյունից  կարգավորված, խորը մտածված և ժամանակի փորձությունը անցած, այս ամենը արտացոլված է «Դոնի պատմվածքներում» գրողի կողմից որպես այն իրադարձությունների արտացոլում, որոնց ժամանակակիցը և մասնակիցը եղել է ինքը»։

## Քննադատություն
«Գիրք կոմունիզմի շինարարների համար» մատենագիտական ինստիտուտի տեղեկագրի հեղինակը ժողովածուի գրախոսականում գրել է. «... գրքում հավաքված վաղ շրջանի  ստեղծագործությունները կարծես թե համարվում են «Խաղաղ Դոն» վեպի նախապատրաստական փուլը»։ Դոնի կազակները քաղաքացիական պատերազմի ժամանակաշրջանում սա է ժողովածուի հիմնական թեման։ Սոցիալապես նշանակալից պատմվածքները  արտացոլում են  քաղաքացիական պատերազմի ընթացքում կազակների դասակարգային շերտավորումը, կուլակների կատաղի արյունալի պայքարը գյուղի առաջադեմ ուժերի հետ։ Դասակարգային թշնամու վառ ատելությամբ հագեցած այս պատմվածքները, չնայած վերաբերում են ավելի վաղ ժամանակներին, սակայն չեն կորցրել իրենց նշանակությունը նույնիսկ այժմ ՝ «Կուլակաթափության» և համատարած կոլեկտիվացման ժամանակաշրջանում»։

## Ծանոթագրություններ

## Գրականություն
* Шолоховская энциклопедия/ Колл. авторов; глав. ред. Ю. А. Дворяшин; вступ. ст. М. М. Шолохов. — М.: Издательский дом «СИНЕРГИЯ», 2013. — С. 339. — 1216 с.: ил. ISBN 978-5-94238-022-9.

## Արտաքին հղումներ
* Библиография на РГБ. Шолохов, Михаил Александрович. Лазоревая степь. Донские рассказы. 1923―1925
* Семёнова С.: «Донские рассказы». От поэтики к миропониманию. Поколение рассказчиков

Կատեգորիա:Միխայիլ Շոլոխովի ստեղծագործություններ
Կատեգորիա:Գրքեր կազակների մասին
Կատեգորիա:Պատմվածքների ժողովածուներ
Ֆրաուենֆելդ

**Ֆրաուենֆելդ** (), քաղաք Շվեյցարիայում, Թուրգաու կանտոնի վարչական կենտրոնը։
 
Զբաղեցնում է 27.37 քառակուսի կիլոմետր տարածք, որից 12.43 քառակուսի կիլոմետրը կամ 45.4%-ը օգտագործվում է գյուղատնտեսական նպատակներով, 6.77 քառակուսի կիլոմետրը կամ 24.7%-ը անտառապատ է։

2018 թվականի դեկտեմբերի տվյալներով բնակիչների թվաքանակը եղել է 25,611։ Նրանց 22.3%-ը օտարերկրացիներ էին։

## Պատմամշակութային հուշարձաններ
Ֆրաուենֆելդի մի շարք պատմամշակութային հուշարձաններ ընդգրկված են Շվեյցարիայի համազգային նշանակության պատմամշակութային ժառանգության ցանկում, այդ թվում՝ արխիվային չորս շենք, կանտոնային գրադարանը, քաղաքային կաթոլիկ եկեղեցին, Սբ. Լաուրենցեն եկեղեցին՝ Սբ. Աննայի մատուռի հետ, *Messmerhaus*-ը, հնագիտության և բնապատմության թանգարանները, միջնադարյան ամրոցը՝ իր ներսում գտնվող պատմության թանգարանով հանդերձ և քաղաքապետարանի հին շենքը (ռատհաուսը)։  Ֆրաուենֆելդի հին քաղաքամասն ամբողջությամբ ներառված է նաև Շվեյցարական ժառանգության գույքացանկում։

## Պատկերասրահ

St.Nikolaus (Frauenfeld) im Abendlicht.jpg|Սբ. Նիկոլաուս կաթոլիկ եկեղեցին
Frauenfeld-Rathaus.jpg|Ռատհաուսը
FraunfldPost.JPG|Փոստի շենքը
FrauenfeldTKB.JPG|Կանտոնային բանկը
Frauenfeld Kantonsbibliothek Thurgau.jpg|Կանտոնային գրադարանը
20080507 1708MESZ Schloss Frauenfeld 1680x1050 HDR.jpg|Տեսարան հին քաղաքամասից
File:Frauenfeld-Schloss.jpg|Ամրոցը
FrnfldBahnhofplatz.JPG|Կայարանամերձ հրապարակը


## Ժողովրդագրություն
Քաղաքի բնակչության թվաքանակը պատմական ժամանակի ընթացքում կրել է հետևյալ փոփոխությունները.

## Ծանոթագրություններ

## Արտաքին հղումներ
* Official website

Կատեգորիա:Շվեյցարիայի քաղաքներ
Կատեգորիա:Շվեյցարիայի բնակավայրեր
Կատեգորիա:Թուրգաու կանտոնի բնակավայրեր
Շոլոխովի նրբանցք (Դոնեցկ, Ռոստովի մարզ)

**Շոլոխովի նրբանցք** (), փողոց Ռուսաստանի Ռոստովի մարզի Դոնեցկ քաղաքում։ Անվանվել է ռուս խորհրդային արձակագիր, հրապարակախոս, Նոբելյան մրցանակի դափնեկիր Միխայիլ Ալեքսանդրովիչ Շոլոխովի (1905-1984) պատվին։ Սկիզբ է առնում Սադովայա փողոցից և ավարտվում Միչուրինի փողոցի հետ հատումով։ Երկարությունը 170 մետր է։

## Նկարագրություն
Դոնեցկ քաղաքի Շոլոխովի նրբանցքը գտնվում է իրեն զուգահեռ Միչուրինի և Լիսենկոյի նրբանցքների միջև։ Սկսվում է Սադովայա փողոցից՝ Բոլշայա Կամենկա գետի մոտից, և ավարտվում Միչուրինի փողոցի հետ հատումով։ Շատ կարճ փողոց է. երկարությունն ընդամենը 170 մետր է։ Փողոցում կա համարակալված 12 շինություն՝ 3, 4, 5, 5Ա, 6, 7, 8, 9, 10, 11, 12, 14 շենքերը։

Շոլոխովի նրբանցքի փոստային դասիչն է՝ 346330։

Նրբանցքն անվանվել է ռուս խորհրդային արձակագիր, հրապարակախոս, Նոբելյան մրցանակի դափնեկիր Միխայիլ Ալեքսանդրովիչ Շոլոխովի (1905-1984) պատվին։ «Խաղաղ Դոն» վեպի համար նա նախ ստացել է Ստալինյան մրցանակ։ «Խաղաղ Դոնը» դարձել է ամենաշատ ընթերցվող խորհրդային գիրքը և սկիզբ է դրել սոցիալիստական ռեալիզմին։ Այս գրքի համար Շոլոխովը 1965 թվականին ստացել է Նոբելյան մրցանակ գրականության բնագավառում։ Գրքում նկարագրվում է Առաջին համաշխարհային և Ռուսաստանի քաղաքացիական պատերազմների ընթացքում կազակների կյանքը։

## Ծանոթագրություններ

## Աղբյուրներ
*Переулок Шолохова в Донецке

## Արտաքին հղումներ
*г. Донецк, переулок Шолохова

Կատեգորիա:Դոնեցկի (Ռոստովի մարզ) փողոցներ
Հունաստանի դրոշների ցանկ

Հոդվածում ներկայացված են ժամանակակից Հունաստանի տարածքում օգտագործվող կամ օգտագործված դրոշների ցանկը։

## Այժմ օգտագործված դրոշներ
### Պետական դրոշ

### Նախագահական շտանդարտ

### Ռազմական դրոշներ

### Տարածաշրջանային և քաղաքային դրոշներ

## Այժմ չօգտագործված դրոշներ

### Պատմական դրոշներ

## Հունաստանի սահմաններից դուրս օգտագործված և օգտագործվող դրոշներ

## Տես նաև
* Հունաստանի դրոշ

## Ծանոթագրություններ

Կատեգորիա:Ցանկեր:Հունաստան